جبانة القبارى

جبانة القبارى هيا الجبانة الغربيه للاسكندرية القديمه هيا واحده من اكبر مدن الموتى فى العالم وتعتبر موقع فى غاية الأهميه للحفاظ على التراث الثقافي.

تقع الجبانة بجوار البحر فى مواجهة بوابة 27 لميناء الاسكندريه وتعرف المنطقه دلوقتى باسم «كوم الملح». هيا مقابر جماعيه للموتى من الطبقات الوسطى للأجيال الأولى من السكندريين (3 قبل الميلاد). وجد علما الآثار لحد دلوقتى صالات طعام جنائزيه على بعد 20 بوصة تحت سطح التربة، وعلى عمق 33 قدم تم اكتشاف قبور ضخمة من سبع  ادوار.Voids Investigation at Gabbari Tombs, Adel El Fouly 

تم اكتشاف الجبانة بالصدفة فى يونيه 1997 وقت بناء كوبرى القبارى فى المنطقة الغربيه بالاسكندرية. عمل فريق علما الآثار من مركز الدراسات السكندريه بقيادة جان ايف أمبرير باستكشاف الموقع من 1997 لغاية سنة 2000 THE GABBARI EXCAVATION, The Necropolis  وبعدها تم اصدار كتاب من جزئين (جبانة القبارى 1 وجبانة القبارى 2) نشرها المعهد الفرنساوى للآثار الشرقيه. الجزء الاولانى يغطى الاكتشافات فى سنة 1997 مع تفاصيل عن عمارة المقابر والتحف التانيه اللى تم اكتشافها والجزء التانى يغطى باقى مراحل الاكتشاف. والجزئين موجودين فى مكتبة مركز الدراسات السكندريه اللى فى 50 شارع سليمان يسرى بجوار استاد الاسكندرية القديم فى منطقة محرم بك.

اكتشفت فيها مقبرة أثريه سنة 2015، عمرها 2300 سنه، هيا جزء من الجبانه الغربية للاسكندريه القديمه، وتعود للعصرين اليونانى والرومانى، كمان تم اكتشاف 127 قطعه أثريه بيها أوانى فخاريه وزجاجيه.اليوم السابع، تعرف على منطقة القبارى الأثرية بعد اكتشاف السرداب. اتنشر بتاريخ 13 يوليه 2016 

 مصادر 

تصنيف:مقابر مصر القديمه
تصنيف:مقابر